turjo4nis/wikipedia-bn-dump-20250701 huggingface dataset:
জেমা আর্টারটন

জেমা ক্রিস্টিনা আর্টারটন (জন্ম ২ ফেব্রুয়ারি ১৯৮৬) একজন ব্রিটিশ অভিনেত্রী। আর্টারটন হাস্যরসাত্মক চলচ্চিত্র সেন্ট ট্রিনিয়ান্স-এ অভিনয়ের মাধ্যমে চলচ্চিত্রের জগতে প্রবেশ করেন। জেমস বন্ড চলচ্চিত্র ধারাবাহিকে "কোয়ান্টাম অব সোলেস"(২০০৮) চলচ্চিত্রে অভিনয়ের মাধ্যমে তিনি ব্যাপক সাফল্য ও প্রশংসা অর্জন করেন। এই কাজের জন্য তিনি শ্রেষ্ঠ নবাগত বিভাগে এম্পায়ার পুরস্কার লাভ করেন। তিনি ক্ল্যাশ অব দ্য টাইটান্স (২০১০), প্রিন্স অব পার্সিয়া: দ্য স্যান্ডস অব টাইম (২০১০), বাইজানন্টাম (চলচ্চিত্র) (২০১৩) এবং হান্সেল অ্যান্ড গ্রেটেল: উইচ্ হান্টার্স (২০১৩)এ গ্রেটেল চরিত্রের কারণে আরও পরিচিত।

প্রারম্ভিক জীবন
আর্টারটন ১৯৮৬ সালের ২রা ফেব্রুয়ারি কেন্ট হাসপাতালে জন্মগ্রহণ করেন। তারঁ মা শেলী এ্যনি  (née Heap), একজন পরিষ্কারকারী এবং বাবা  ব্যারি আর্ট্রাটন একজন খোদাইকারী

তিনি গ্রাভেসেন্ড গ্রামার স্কুল এ ভর্তি হন। সেখানের একটি  স্থানীয় নাটকে অভিনয় করে সেরা অভিনেত্রীর পুরস্কার জিতেন।

আর্টারটন ১৬ বছর বয়সে নর্থ ওয়েস্ট কেন্ট কলেজে ভর্তি হন। সেখান থেকে সরকারিভাবে রয়্যাল একাডেমি অব ড্রামাটিক আর্ট (RADA)-এ যোগদানের সুযোগ পান।  ২০০৮-এ RADA থেকে ডিগ্রী লাভ করেন।

কর্মজীবন

আর্টারটন হাস্যরসাত্মক চলচ্চিত্র সেন্ট ট্রিনিয়ান্স-এ অভিনয়ের মাধ্যমে চলচ্চিত্রের জগতে প্রবেশ করেন। ২০০৮ সালে তিনি জেমস বন্ড চলচ্চিত্র ধারাবাহিকে "কোয়ান্টাম অব সোলেস"(২০০৮) চলচ্চিত্রে অভিনয় করেন। ১৫০০ প্রার্থীর মধ্য থেকে বাছাইকৃত আর্টারটন বন্ড কন্যা স্ট্রবেরি ফিল্ডস চরিত্রে অভিনয় করেন। এই কাজের জন্য তিনি শ্রেষ্ঠ নবাগত বিভাগে এম্পায়ার পুরস্কার লাভ করেন।

তিনি ক্ল্যাশ অব দ্য টাইটান্স (২০১০) ও প্রিন্স অব পার্সিয়া: দ্য স্যান্ডস অব টাইম (২০১০) চলচ্চিত্রে গুরুত্বপূর্ণ পার্শ্ব চরিত্রে এবং টামারা ড্রিউ চলচ্চিত্রে প্রধান চরিত্রে অভিনয় করেন। ২০১১ সালে তিনি বাফটা উদীয়মান তারকা বিভাগে মনোনীত হন। ২০১২ সালের নভেম্বর মাসে তিনি মারাকেচ আন্তর্জাতিক চলচ্চিত্র উৎসবের মূল প্রতিযোগিতার জুরি সদস্য হিসেবে নির্বাচিত হন।

আর্টারটন জেরেমি রেনারের বিপরীতে মারপিটধর্মী রোমহর্ষক চলচ্চিত্র হান্সেল অ্যান্ড গ্রেটেল: উইচ্ হান্টার্স (২০১৩)-এ গ্রেটেল চরিত্রে অভিনয় করেন। এই ত্রিমাত্রিক চলচ্চিত্রটির পটভূমি হল হান্সেল ও গ্রেটেলকে অপহরণ করা ডাইনিকে হত্যা করার ১৫ বছর পর। চলচ্চিত্রটি ২০১৩ সালের ২৫শে জানুয়ারি মুক্তি পায়।

ব্যক্তিগত জীবন
আর্টারটন ২০১০ সালের ৫ জুন ইতালিয়ান স্টিফানো কাটেলিকে বিয়ে করেন। কাটলি স্পেনের একটি প্রাইভেট কোম্পানিতে ফ্যাশন ব্যবস্থাপক হিসেবে কাজ করেন। ২০১৩ এর শুরতে তারা পৃথক হয়ে যান। ২০১৬ এর শুরুতে তিনি নতুন করে ফ্রেন্স চলচ্চিত্র প্রযোজক ফ্রাঙ্কলিন ওহেনসেনিন এর সঙ্গে সম্পর্কে জড়ান.

চলচ্চিত্র জীবন

পুরস্কার ও মনোনয়ন

তথ্যসূত্র

বহিঃসংযোগ

 
 

১৯৮৬-এ জন্ম
জীবিত ব্যক্তি
২১শ শতাব্দীর ইংরেজ অভিনেত্রী
ইংরেজ কণ্ঠাভিনেত্রী
ইংরেজ চলচ্চিত্র অভিনেত্রী
ইংরেজ টেলিভিশন অভিনেত্রী
ইংরেজ শেকসপিয়রীয় অভিনেত্রী
রয়্যাল একাডেমি অব ড্রামাটিক আর্টের প্রাক্তন শিক্ষার্থী
স্কটিশ বংশোদ্ভূত ইংরেজ ব্যক্তি
ব্রিটিশ মঞ্চ অভিনেত্রী
ব্রিটিশ টেলিভিশন অভিনেত্রী
গ্রেভসেন্ড, কেন্টের ব্যক্তি
বাংলাদেশ পুলিশ একাডেমী

বাংলাদেশ পুলিশ একাডেমী বাংলাদেশ পুলিশের একটি পুলিশ প্রশিক্ষণ কেন্দ্র। এটি রাজশাহী শহর থেকে ২০ মাইল দূরে পদ্মা নদীর পূর্ব পাড়ে সারদায় অবস্থিত। ব্রিটিশ সরকার কর্তৃক একাডেমীটি প্রতিষ্ঠিত হয়।

ইতিহাস
একটা সময়ে এই স্থানটি ছিল ওলন্দাজদের বাণিজ্য ও বসতি। পরবর্তীতে এটি ১৮৩৫ সালে রবার্ট ওয়াটসন অ্যান্ড কোম্পানির প্রধান কার্যালয় হিসেবে ব্যাবহার করা হয়। পরবর্তী সময়ে এই সম্পত্তিটি ব্রিটিশ সরকার ১৯১০ সালে ২৫০০০ টাকাই ক্রয় করে নেয়। এই সম্পত্তিটির পুরো জায়গা ছিল ১৪২.৬৬ একর। এই সম্পত্তিটি কিনে নেবার মুল উদ্দেশ্য ছিল পুলিশ অফিসার্স কেন্দ্র নির্মাণ করা। মেজর এইচ চামনীর ওপর পরবর্তীতে এই দায়িত্ব এসে পড়ে। এর পর ১৯১২ সালে পুলিশ অফিসার্স কেন্দ্রটি নির্মাণের কাজ শুরু হয়।

প্রতিষ্ঠার পর থেকেই অবিভক্ত বাংলার বিভিন্ন স্থান থেকে বিভিন্ন পদমর্যাদার পুলিশগণ এসে প্রশিক্ষন নিতে থাকে। যদিও ভারত বিভাগের পর থেকে এই একমাত্র অ্যাকাডেমি টাই ছিল পাকিস্থানের উভয় অংশের পুলিশ সার্ভিস এ কর্মরত সবার একমাত্র প্রশিক্ষন কেন্দ্র। কিন্তু বাংলাদেশ স্বাধীন হবার পর এটিই এদেশের সমস্ত পদমর্যাদার পুলিশ দের প্রশিক্ষনের জন্য একমাত্র স্থানে পরিনত হয়।

অবকাঠামো
যাবতীয় স্থাপনা সহ ১৪২.৬৬ একর এলাকা বেষ্টিত এ সম্পত্তি ১৯১০ সালে ব্রিটিশ সরকার ২৫০০০ টাকায় ক্রয় করে। পুলিশ অফিসার্স প্রশিক্ষণ কেন্দ্র  প্রতিষ্ঠার লক্ষ্যে মেজর এইচ চামনীর ওপর একাডেমী স্থাপনের দায়িত্ব অর্পণ করা হয়। ১৯১২ সালের জুলাই মাসে একাডেমী প্রতিষ্ঠার কাজ শুরু হয়। রাজশাহী শহর থেকে প্রায় ২০ মাইল পূর্বে পদ্মাপাড়ের সারদাহ্-এর বড়কুঠি ব্যবহার হচ্ছে অফিসার্স মেস হিসেবে আর ছোটকুঠি হলো প্রিন্সিপালের বাসভবন। এছাড়াও রয়েছে আরো প্রাচীন ইমারত।

কোর্স সমূহ

 মৌলিক কোর্স - এসপি, সার্জেন্ট, সাব-ইন্সপেক্টর, কনস্টেবলদের জন্য
 রিফ্রেশার্স কোর্স - ইন্সপেক্টর, সাব-ইন্সপেক্টর, সার্জেন্ট, প্রধান কনস্টেবলদের জন্য
 বিশেষ কোর্স - ইন্সপেক্টর, প্রধান কনস্টেবল, কনস্টেবল এবং অন্যান্য বিভাগের সদস্যদের জন্য
 ডিএডি, এনএসআইদের জন্য বিশেষ কোর্স
 বনরক্ষীদের জন্য বিশেষ কোর্স

তথ্যসূত্র

বহিঃসংযোগ 

রাজশাহী জেলার শিক্ষাপ্রতিষ্ঠান
১৯১২-এ ভারতে প্রতিষ্ঠিত
বাংলাদেশ পুলিশ
বাংলাদেশে আইন প্রয়োগ
পুনর্বসু

ভারতীয় জ্যোতির্বিজ্ঞান অনুসারে ২৮ নক্ষত্রের ৭ম সদস্যা যুগ্নতারা, যাদেরকে সৈন্ধান্তিকরা শুধু পুনর্বসু নামে ও প্রাচীন ঋগ্বেদীয় ঋষিরা অদিতি ও দিতি নামে ডাকতো। আধুনিক জ্যোতির্বিজ্ঞান অনুসারে এই নক্ষত্রভুক্তদ্বয়ের আমরা পাই মিথুন রাশির উজ্জ্বল দুই সদস্য  Pollux (বীটা জেমিনি) ও Castor (আলফা জেমিনি)।

ঋগ্বেদীয় ঋষিদের অদিতি(পুনর্বসু)-চিন্তা

ঋগ্বেদ-পরবর্তী ভারত্য কল্পগাথায় 
ভারতীয়দের কল্পবিলাসী মনন স্বয়ং স্রষ্টাকেই জ্ঞান ও প্রজ্ঞা দিয়ে উপলব্ধি না ক'রে বরং অবাধ কল্পনা ও ধারণা দিয়ে যার যার মত বর্ণনা ক'রে আসছে সেই প্রাচীন কাল থেকে, সেখানে আকাশএ দৃশ্যমান জ্যোতিষ্ক (গ্রহ-উপগ্রহ-তারা-নক্ষত্র)রাতো কল্পচরিত্র হিসেবে উৎকৃষ্ট উপাদান।
তাই হিন্দু-সংস্কৃতি (যার পরিচিত অতিসরলীকৃত নাম হিন্দুধর্ম) সেই ঋগ্বেদযুগ থেকেই রচনা ক'রে চলেছে অজস্র কল্পগাথা।

আরও দেখুন 
নক্ষত্র (চন্দ্রনিবাস)
নক্ষত্র (তারামন্ডল)

তথ্যসূত্র 

নক্ষত্র
মিথুন (তারামণ্ডল)
ফাকান্দো কাবরাল

ফাকান্দো কাবরাল (জন্ম: ২২ মে, ১৯৩৭ -মৃত্যু: ৯ জুলাই, ২০১১) লা প্লাতায় জন্মগ্রহণকারী বিশিষ্ট আর্জেন্টেনীয় গায়ক, গীতিকার ও দার্শনিক ছিলেন। 'নো সয় দে আকুই নি সয় দে আলা' শীর্ষক গানে সুর করে সর্বাধিক পরিচিত পেয়েছেন তিনি। তার গানগুলো স্পেনীয় ভাষায় আলবার্তো কর্তেজ অনুবাদ করেছিলেন।

সচরাচর ধরে নেয়া হয় যে, কাবরাল কখনো নির্দিষ্ট রাজনৈতিক আন্দোলনের সাথে জড়িত নন। তাস্বত্ত্বেও তিনি বেশ কয়েকবছর যাবৎ যুদ্ধ-সংঘর্ষ থামাতে শান্তিবাদে জড়িয়ে পড়েন।

কর্মজীবন 
বিশ্বব্যাপী ভ্রমণের পর ১৯৮০-এর দশকে শুরুতে নিজ জন্মভূমিতে ব্যাপক জনপ্রিয়তা পান। মালভিনাস যুদ্ধের পর আর্জেন্টেনীয় বেতারে অংশগ্রহণের ফলেই তার এ সাফল্য আসে। এছাড়াও, লাতিন আমেরিকার দেশগুলোয় তার অবিশ্বাস্য জনপ্রিয়তা ছিল। পেরু ও মেক্সিকোকে তিনি দ্বিতীয় জন্মভূমি হিসেবে আখ্যায়িত করতেন। ঐ দেশগুলোয় তার সঙ্গীত আয়োজনের অনেক পূর্বেই টিকেট বিক্রী হয়ে যেতো।

১৯৯৬ সালে তাকে ইউনেস্কো কর্তৃক শান্তির বার্তাবাহক হিসেবে ঘোষণা করা হয়েছিল।

ব্যক্তিগত জীবন 
নয় বছর বয়স পর্যন্ত কথা বলতে পারতেন না। চৌদ্দ বছর বয়স পর্যন্ত অশিক্ষিত ছিলেন তিনি। ৪০ বছর বয়সে বিপত্নীক হন ও ৪৬ বছর বয়সে বাবার সাথে স্বাক্ষাৎ করেন। তার শৈশবকাল তেমন বর্ণাঢ্যময় ছিল না। খুব ছোটবেলায় বাড়ী থেকে বের হয়ে যান ও জীবিকা নির্বাহে সকল ধরনের কাজে অংশগ্রহণ করতেন। শুরুতে হোঁচট খেলেও তিনি তার গান, কবিতা ও রচিত ৬৬টি বইয়ের মাধ্যমে অগণিত লোকের দৃষ্টি আকর্ষণ করতে সক্ষম হয়েছেন। নয় বছর বয়সেই মা ও ভাই-বোনদের সহায়তার লক্ষ্যে চার শতাধিক কিলোমিটার হাঁটেন। ঐ সময়ে তার বাবা তাদের ছেড়ে অন্যত্র চলে যান। বাড়ী ছেড়ে চলে যাবার সময় তার মাকে বলেছিলেন, এটি আমার দ্বিতীয় ও সর্বশেষ উপহার হিসেবে আমি তোমাকে দেব।

মার দেল প্লাতায় চলে যান ও একটি হোটেলে কাজ পান। দোকানের স্বত্ত্বাধিকারী তার গিটার দেখে তাকে গান পরিবেশন করার সুযোগ দেন। তিনি গান লিখেছেন যা অগণিত লোক উজ্জ্বীবিত হয়েছেন। মাদার তেরেসার সাথেও তার স্বাক্ষাৎ ঘটেছে। আটটি ভিন্ন ভাষায় ১৬৫-এর অধিক দেশ ভ্রমণ করেন।

শুরুতে তার নাম ছিল এর ইন্দিয়ো গাসপারিনো। ১৯৭৮ সালে তার স্ত্রী ও এক বছর বয়সী কন্যা পিএসএ ফ্লাইট ১৮২ ক্যালিফোর্নিয়ার সান দিয়েগোতে বিধ্বস্ত হলে তারা নিহত হন। তিনি প্রায় অন্ধ হয়ে যাচ্ছিলেন। এমনকি হাঁড়ের ক্যান্সারেও আক্রান্ত হয়েছিলেন। বিশ বছর বয়সে চিকিৎসাকালে ডাক্তার তাকে কয়েকমাস বেঁচে থাকার কথা বলেছিলেন। কিন্তু তিনি দীর্ঘজীবন লাভ করে সকলের অনুকরণীয় থাকেন।

দেহাবসান 
মঞ্চে গান পরিবেশনের উদ্দেশ্যে গুয়াতেমালা সফর করেন। নিহত হন তিনি। ৯ জুলাই, ২০১১ তারিখে লা অরোরা আন্তর্জাতিক বিমানবন্দরের উদ্দেশ্যে যাবার পথে গুয়াতেমালা সিটিতে আততায়ীর হাতে গুলিবিদ্ধ হয়ে নিহত হন তিনি।

তথ্যসূত্র 

আর্জেন্টেনীয় গায়ক
১৯৩৭-এ জন্ম
২০১১-এ মৃত্যু
নিহত গায়ক
আর্জেন্টেনীয় আন্দোলনকারী
আর্জেন্টেনীয় নাস্তিক
আর্জেন্টেনীয় পুরুষ গায়ক
আর্জেন্টেনীয় দার্শনিক
আর্জেন্টেনীয় পুরুষ গায়ক-গীতিকার
ফোক রক গায়ক
লা প্লাতার ব্যক্তিত্ব
তান্দিলের ব্যক্তিত্ব
বুয়েন্স আয়ার্সের বিশিষ্ট নাগরিক
গুয়াতেমালায় গুলিবিদ্ধ হয়ে মৃত্যু
নিহত আর্জেন্টেনীয়
বিদেশে নিহত আর্জেন্টেনীয়
গুয়াতেমালায় নিহত
আর্জেন্টেনীয় গীতিকার
আর্জেন্টেনীয় গায়ক-গীতিকার
মেক্সিকান মুর‌্যালবাদ

মেক্সিকান মুর‌্যালবাদ ১৯২০-এর দশকে শুরুতে মেক্সিকোয় প্রচলিত শিল্পধর্মী সামাজিক ও রাজনৈতিক বার্তার মাধ্যমে দেশকে একত্রিত রাখার আন্দোলন। মেক্সিকোর বিপ্লবোত্তর গভীর ক্ষত ও বিশ্বযুদ্ধের ধাক্কাকে সামলাতে একদল মেক্সিকান চিত্রকর এর নেতৃত্ব দেন। এরফলে বাস্তবতাবোধ জন্মায় এবং আরও চাহিদার সৃষ্টি করে, সামাজিক, রাজনৈতিক এবং অর্থনৈতিক বিপ্লবের সূচনা ঘটে। পরফিরিও ডায়াজের বিপক্ষে মধ্যবিত্ত ও নিম্নবিত্ত শ্রেণী একত্রিত হয়।

যখন আলভারো অব্রেগন ক্ষমতায় আসেন, তখন অনেক পরিবর্তন সাধিত হয়। তিন মিলিয়ন হেক্টর জমি কৃষকদের কাছে পুণঃবণ্টন করা হয়। শিক্ষাব্যবস্থার উন্নয়ন ঘটানোসহ শিল্পকর্মা বিকাশে প্রয়োজনীয় অর্থ বরাদ্দ করা হয়। অর্থের কিছু অংশ আদিবাসীদের অতীত ও শিক্ষিত ব্যক্তিদের মুর‌্যাল চিত্র নির্মাণে ব্যয় করা হয়।

১৯২১ সালে মেক্সিকো সরকারী শিক্ষা বিভাগের সচিব হিসেবে হোস ভাস্কোসেলোসকে সাময়িকভাবে আলভারো অব্রেগন কর্তৃক নিয়োগপ্রাপ্ত হন। ৯০%-এর অধিক জনগোষ্ঠীকে নিরক্ষর দেখতে পান তিনি। তাদেরকে সহজে শিক্ষা প্রদানের একটি পদ্ধতি খুঁজে বের করেন ভাস্কোসেলোস। হোস ভাস্কোসেলোস ড. আতল জেরারডো মুরিলোকে নিয়োগ দেন।

তথ্যসূত্র

গ্রন্থপঞ্জি 
Anreus, Robin Adèle Greeley, and Leonard Folgarait, eds. Mexican Muralism: A Critical History. Berkeley and Los Angeles: University of California Press 2012.
Campbell, Bruce. Mexican Murals in Times of Crisis. Tucson: University of Arizona Press 2003.
Charlot, Jean. The Mexican Mural Renaissance, 1920-1925. New Haven: Yale University Press 1967.
Coffey, Mary. How a Revolutionary Art Became Official Culture: Murals, Museums, and the Mexican State. Durham: Duke University Press 2012.
Elliott, Ingrid. "Visual Arts: 1910-37, The Revolutionary Tradition." Encyclopedia of Mexico. Chicago: Fitzroy Dearborn 1997, pp. 1576-1584.
Folgarait, Leonard. Mural Painting and Social Revolution in Mexico, 1920-1940. Cambridge: Cambridge University Press 1998.
 Good, Carl and John V. Waldron, eds. The Effects of the Nation: Mexican Art in an Age of Globalization. Philadelphia: Temple University Press 2001.
Hurlburt, Laurance P. The Mexican Muralists in the United States. Albuquerque: University of New Mexico Press
Indych-López, Anna. Muralism Without Walls: Rivera, Orozco, and Siqueiros in the United States, 1927-1940. Pittsburgh: University of Pittsburgh Press 2009.
Lee, Anthony. Painting on the Left: Diego Rivera, Radical Politics, and San Francisco's Public Murals. Berkeley and Los Angeles: University of California Press 1999.
Rodríguez, Antonio. A History of Mexican Mural Painting. London: Thames & Hudson 1969.
Rochfort, Desmond.Mexican Muralists. San Francisco: Chronicle Books 1993.
Wechsler, James. "Beyond the Border: The Mexican Mural Movement's Reception in Soviet Russia and the United States." in Luis Martín Lozano, ed. Mexican Modern Art: 1900-1930. Ottawa: National Gallery of Canada 1999.

বহিঃসংযোগ 

মেক্সিকান শিল্পকলা
মেক্সিকান মুর‌্যালিস্ট
মেক্সিকার মুর‌্যাল
শিল্পকলা আন্দোলন
২০শ শতাব্দীতে মেক্সিকো
আধুনিক শিল্পকলা
ডাব্লিউডাব্লিউএফ নো মার্সি

ডাব্লিউডাব্লিউএফ নো মার্সি হল ২০০০ সালে মুক্তিপ্রাপ্ত পেশাদারি কুস্তি ভিডিও গেম। এটা নিনতেন্দো ৬৪ কন্সোলে  মুক্তি পেয়েছিল এবং প্রকাশ করেছিল টিএইচকিউ। এটা ওয়ার্ল্ড রেসলিং ফেডারেশনের বার্ষিক প্রতি-দর্শনে-পরিশোধ ইভেন্টের  নাম অনুযায়ী নামকরণ করা হয়েছে। নো মার্সি  ১৯৯৯ এর ডাব্লিউডাব্লিউএফ রেসলম্যানিয়া ২০০০ এর অনুসারব তৈরি করা হয়েছে, এবং নিনতেন্দো ৬৪ এর শেষ ডাব্লিউডাব্লিউএফ গেম।  নো মার্সি খেলয়াড় আর সমালোচকদের কাছ থেকে প্রশংসা পেয়েছে।

ভিডিও গেম বিষয়ক অসম্পূর্ণ নিবন্ধন
২০০০-এর ভিডিও গেম
পশ্চিম লাইন (মুম্বই শহরতলি রেল)

|}

পশ্চিম লাইন, মহারাষ্ট্রের, মুম্বই মহানগর অঞ্চলে জনপরিবহন পরিষেবা প্রদানকারী ভারতীয় রেলের, পশ্চিম রেল কর্তৃক পরিচালিত  মুম্বই উপনগরীয় রেলের পশ্চিম তট বরাবর ধবমান লাইনটিই পশ্চিম লাইন। এই, পশ্চিম লাইনে স্থানীয় ট্রেনের জন্য মোট ৩৬টি স্টেশন আছে। এই লাইনের প্রথম তথা দক্ষিণ প্রান্তের স্টেশন টি চার্চগেট স্টেশন এবং উত্তর প্রান্তের স্টেশনটির নাম ডাহাণু রোড।

ইতিহাস

স্টেশনসমূহ 

(যে নামগুলি মোটা অক্ষরে লেখে সেগুলিতে ফাস্ট ট্রেন থামে)

‡ চিহ্নিত স্টেশনগুলিতে চার্চগেট থেকে ছাড়া ট্রেন ৫টা অপরাহ্ণ থেকে ৮টা অপরাহ্ণ সময়ে থামে না।

†এলফিনস্টোন রোড, একটি উড়ালপথে মধ্য লাইনের পারেল স্টেশনের সাথে যুক্ত।

চার্চগেট স্টেশন মুম্বইউপনগরীয় রেলের প্রথম ও দক্ষিণ প্রান্তে অবস্থিত একটি টার্মিনাস। স্টেশনটি শুধুমাত্র স্থানীয়/লোকাল ট্রেনের জন্য টার্মিনাস হিসেবে ব্যবহার করা হয় দূরপাল্লার অথবা মালগাড়ির জন্য চার্চগেট স্টেশন ব্যবহৃত নয়।

উপরের তালিকাটিতে উল্লেখিত স্টেশনগুলি পশ্চিম লাইনের  দক্ষিণ প্রান্তীয় স্টেশন থেকে ক্রমাগত উত্তরদিকে এগোনো হয়েছে।

সুবিধা

পরিষেবা

ঐতিহাসিক
নিচে ছকটিতে বিগত কয়েকবছরে পশ্চিম লাইনে যাত্রী পরিসংখ্যান দেওয়া হল

তথ্যসূত্র 

মুম্বই শহরতলি রেল
মুম্বই ডাব্লিউআর রেলওয়ে বিভাগ
 
মুম্বইয়ে রেল পরিবহন
মুম্বইয়ের পরিবহন ব্যবস্থা
পুষ্যা

অনতিউজ্জ্বল ৩ তারা মিলে গড়েছে পুষ্যা বা তিষ্যা নামের ভারতীয় জ্যোতির্বজ্ঞানের ২৮ নক্ষত্রের ৮ম এ সদস্যাকে । প্রাচীন তথা ঋগ্বেদীয় ঋষিদের দেয়া নাম ব্রহ্মণস্পতি , বাচস্পতি , বৃহস্পতি ইত্যাদি , সৈন্ধান্তিকরা যাকে পুষ্যা বা তিষ্যা নামে চিহ্নিত করেছে । আধুনিক জ্যোতির্বিজ্ঞান অনুসারে এই নক্ষত্রের নাম Delta (ডেল্টা ক্যাংক্রাই) Gama (গামা ক্যাংক্রাই) Theta (থেটা ক্যাংক্রাই) ।

আকাশে অবস্থান 
কর্কট নক্ষত্রমন্ডলভুক্ত পুষ্যা বা তিষ্যা পৃথিবী দৃশ্য আকাশমন্ডলের ৩৬০ অংশের ৯৩ অংশ ২০ কলা থেকে ১০৬ অংশ ৪০ কলা (3°20-16°40 Cancri) পর্যন্ত বিস্তৃত । শীত ও বসন্ত নিশায় এ নক্ষত্রের অনতিদীপ্ত তারাদিবেষ্টিত অগণিত নীহারিকাপুঞ্জের আভাস মনোযোগী দৃষ্টিতে ধরা পড়ে ।

ঋগ্বেদীয় ঋষিদের পুষ্যা/তিষ্যা-চিন্তা

আরও দেখুন 
নক্ষত্র (চন্দ্রনিবাস)

নক্ষত্র
অশ্লেষা

অনতিউজ্জ্বল ৫ তারা মিলে গড়েছে অশ্লেষা নামের ভারতীয় জ্যোতির্বজ্ঞানের ২৮ নক্ষত্রের ৯ম এ সদস্যাকে। প্রাচীন তথা ঋগ্বেদীয় ঋষিদের দেয়া নাম অহি বা সাপ, সৈন্ধান্তিকরা বলে অশ্লেষা। আধুনিক জ্যোতির্বিজ্ঞান অনুসারে এই নক্ষত্রের নাম ঈষিতিনী, মালতিনী, অতিনী, রোদিনী ও পীনোন্নতিনী ।

আকাশে অবস্থান 
বাসুকি নক্ষত্রমন্ডলভুক্ত অশ্লেষা পৃথিবী থেকে দৃশ্য আকাশমন্ডলের ১০৬ অংশ ৪০ কলা থেকে ১২২ অংশ (16°40'-30° Hydra) পর্যন্ত বিস্তৃত ।

ঋগ্বেদীয় ঋষিদের অশ্লেষা-চিন্তা 
ঋগ্বেদীয় ঋষি ঋজিস্বা অহি তথা সাপ তথা অশ্লেষা নক্ষত্রের বন্দনায় বলছে : ' সূর্যতল্য সুজ্যোতিষ্ক অগ্নিজিভী দ্বিজন্মা ঋতসাপ, সত্যপালক এই দক্ষপিতৃনাগ তার সুমহান তেজোবীথি দেবতাদের সর্বান্তে প্রয়াণ করতে দিয়েছে।

আরও দেখুন 
 নক্ষত্র (চন্দ্রনিবাস)
 নক্ষত্র (তারামন্ডল)

তথ্যসূত্র 

নক্ষত্র
ঋগ্বৈদিক ঋষি

প্রাচীনত্ব ও সমন্বয়বাদী হিন্দুধর্মের যাবতীয় বিষয়ধারার উৎস হিসেবে ঋগ্বেদ সর্বাধিক গুরুত্বপ্রাপ্ত গ্রন্থ। তাই এ গ্রন্থটির পুনর্পাঠ ও আদ্যোপান্ত বিশ্লেষণ সত্যনিষ্ঠতার প্রয়োজনে জরুরী। এ প্রচেষ্টার অংশ হিসেবে এখানে বর্ণানুক্রমিকভাবে ঋগ্বেদ রচয়িতা ঋষিদের পূর্ণাঙ্গ তালিকা দেয়া হলো। ঋষিদের রচিত সূক্ত ও ঋকাদির সাথে সংশ্লিষ্ট দেবতা তথা প্রার্থ্য বা আরাধ্য বা উপাস্যও উল্লেখিত হলো। এক্ষেত্রে মনে রাখতে হবে যে সকল সূক্তে প্রার্থ্য নেই, সেক্ষেত্রে সূক্তের বিষয়কেই প্রার্থ্য ব'লে বেদ সংকলনের প্রাথমিক যুগ থেকেই উল্লেখ করা হয়েছে।

ঋগ্বৈদিক ঋষি, সূক্ত ও উপাস্য 
মোট ৩২৯ জন ঋষি ও ২৮ জন ঋষিকার রচনার সংকলন ঋগ্বেদ। কিছু সূক্ত ও ঋক এককরচনা নয়, সেগুলোকে প্রথম বন্ধনীতে ( ) আর বিকল্প রচনাগুলোকে (অর্থাৎ যে সূক্তের রচক হিসেবে অন্য কারও নামও বিকল্প রচক হিসেবে উল্লেখিত রয়েছে) দ্বিতীয় বন্ধনীতে { } দেখানো হয়েছে।

ঋগ্বেদীয় ঋষি-পরম্পরা 

 প্রা অঙ্গিরা ভৃগু
বৃহস্পতি হিরণ্যস্তুপ সব্য
ভরদ্বাজ
      
       বিশ্বামিত্র
  কুৎস        বসিষ্ঠ     অগস্ত্য
               
               শক্তি    মধুচ্ছন্দা
               পরাশর  শূনঃশেপ

আরও দেখুন 

 বৈদিক দেবতা
 ঋগ্বেদ
 বৈদিক যুগ

টিকা

তথ্যসূত্র 

বৈদিক ঋষি
অঙ্কিত আরোরা

অঙ্কিত আরোরা হলেন একজন ভারতীয় টেলিভিশন অভিনেতা।

টেলিভিশন 
 রামায়ণ - লক্ষণ চরিত্রে।
 জয়তি - বিক্রান্ত শিশোদিয়া চরিত্রে।
 বেন্ড বানোঙ্গা ঘোড়ি চাহুঙ্গা - চন্দন চরিত্রে।
 ফির শুভা হোগি - ঠাকুর দিগ্বিজয় জোয়ালা সিং চরিত্রে।
 এক ঘর বানাউংগা - অভিষেক রভিকান্ত গর্গ চরিত্রে।
 রাজিয়া সুলতান (টিভি সিরিজ) - রুকন্‌-উদ্‌-দিন ফিরুজ চরিত্রে।
 ধর্মক্ষেত্র - অর্জুন চরিত্রে।
 চক্রবর্তী আশোকা সম্রাট - প্রাপ্ত বয়স্ক রাজকুমার সুসীমের চরিত্রে।
 সনম রে (চলচ্চিত্র)- ডাক্তার হিসেবে।
 প্রেম ইয়া পহেলি - চন্দ্রকন্ঠ- মুকুট যুবরাজ শিভদূত চরিত্রে।

চলচ্চিত্রের তালিকা

তথ্যসূত্র

বহিঃসংযোগ 
 

জীবিত ব্যক্তি
ভারতীয় ধারাবাহিক নাটকের অভিনেতা
ভারতীয় টেলিভিশন অভিনেতা
জন্মের বছর অনুপস্থিত (জীবিত ব্যক্তি)
১৯৮৪-এ জন্ম
কুজকো ঘরানা

কুজকো ঘরানা () পেরুর কুজকো এলাকায় রোমান ক্যাথলিক ধর্মাবলম্বীদের তত্ত্বাবধানে গড়ে উঠা শিল্পকলাভিত্তিক প্রতিষ্ঠান। ১৬শ, ১৭শ ও ১৮শ শতাব্দীতে ঔপনিবেশিক আমলে এটি গঠিত হয়েছিল। তবে কেবলমাত্র কাজকো শহরেই এর কার্যক্রম থেমে থাকেনি। আন্দেজের বিভিন্ন শহরেও এর কার্যক্রম পরিচালিত হয়েছিল। পাশাপাশি ইকুয়েডর ও বলিভিয়ায় বর্তমানে পরিচালিত হচ্ছে।

১৫৩৪ সালে স্পেনীয়দের মাধ্যমে ইনকা সাম্রাজ্য দখলের পর এর প্রচলন শুরু হয়। একে প্রথম শিল্পকলায়ধর্মী কেন্দ্র হিসেবে বিবেচনা করা হয়ে থাকে যাতে আমেরিকায় ইউরোপীয় শিল্পকলার কৌশল পদ্ধতিগতভাবে প্রয়োগ করা হয়েছে।

উদ্দেশ্য 
কাস্কুইরা চিত্রকর্ম ধর্মীয় চিত্রের একটি ঘরানা ও উপদেশ প্রদানের উদ্দেশ্যে তৈরী করা হয়েছে। স্পেনীয়দের প্রধান উদ্দেশ্য ছিল ইনকাদের ক্যাথলিক ধর্মে দীক্ষিত করা। তারা একদল ধর্মীয় চিত্রশিল্পীকে কাস্কোয় প্রেরণ করেছিল। ঐ সকল চিত্রশিল্পী কিউচুয়া জনগোষ্ঠী ও মেস্তিজোসদের জন্য বিদ্যালয় প্রতিষ্ঠা করে। তাদেরকে তারা অঙ্কন ও তৈলচিত্র সম্পর্কে শিক্ষা প্রদান করেন। কাস্কুইরা পদবী শুধুমাত্র কাস্কো শহরের অধিবাসী বা আদিবাসী চিত্রশিল্পীদের জন্যেই প্রযোজ্য ছিল না, বরঞ্চ স্পেনীয় ক্রিয়োলেসদের ক্ষেত্রেও প্রযোজ্য ছিল।

ইতিহাস 
বিশপ ম্যানুয়েল দে মলিনেদো ওয়াই অ্যাঙ্গুলো কাজকো চিত্রশিল্পীদের প্রধান পৃষ্ঠপোষকতা প্রদান করেন। তিনি ইউরোপীয় চিত্রকর্ম ও তার তৈরী চিত্রকর্ম পেরুভীয় চিত্রশিল্পীদেরকে দান করেন। তিনি উদ্যোক্তার ভূমিকা পালন করেন এবং বাসিলিও সান্তা ক্রুজ পুমাকলাও, অ্যান্টোনিও সিঞ্চি রোকা ইনকা ও মার্কোস রিভেরা'র ন্যায় চিত্রশিল্পীদেরকে আর্থিকভাবে সহায়তা করেছিলেন।

১৬৮৮ সালে স্পেনীয় বংশোদ্ভূত ও কাজকে অঙ্কনশিল্পের মেসতিজো সম্প্রদায়ের সদস্যরা ভারতীয় চিত্রশিল্পীদেরকে শিক্ষা প্রদান করেন। এরফলে অগণিত কুইচুয়া ভারতীয় চিত্রশিল্পীরা নিজেদের রূপরেখা নিয়ে নিজেকে তৈরী করেন। এতে তারা সর্বশেষ ইউরোপীয় চিত্রকর্মগুলোকে ভিত্তি হিসেবে গ্রহণ করেন। এছাড়াও তারা ইনকা সাম্রাজ্যের চিত্রকর্মকেও উপজীব্য করে চিত্রকর্ম তৈরী করেন যা খ্রিস্টান ধর্মের ভিত্তি ও সাংস্কৃতিক গৌরবের মিশেল ছিল। কাস্কুইনা ধরনের চরিত্রে কুইচুয়া চিত্রকর দিয়েগো কুইস্পে টিটোর শিল্পকর্মকে ঘিরে গড়ে উঠেছে বলে বিশ্বাস করা হয়ে থাকে।

রঙের ব্যবহার 
কাস্কুইনা চিত্রকর্মে ধর্মীয় বিষয়, পরিপ্রেক্ষিতসহ লাল, হলুদ ও মৃত্তিকা রঙের আধিপত্য ছিল। এছাড়াও, সোনালী পাতার ব্যবহারও উল্লেখযোগ্য ছিল; বিশেষ করে কুমারীমাতা মেরির চিত্রকর্মে এর ব্যবহার সবিশেষ লক্ষ্যণীয়।  কাস্কুইনো চিত্রকরেরা বাইজেন্টেনীয়, ফ্লেমীয় ও ইতালীয় রেঁনেসার চিত্রকর্মের সাথে মিল রেখে চিত্র অঙ্কন করতেন। তবে, ইউরোপীয় শিক্ষকদের কাছ থেকে গৃহীত শিক্ষা থেকে নিজেদেরকে অনেকাংশেই মুক্ত রাখতে পেরেছেন। তারা উজ্জ্বল রং ও নাটকীয় চিত্র উপস্থাপন করতো। এছাড়াও, নিজস্ব উদ্ভিদ ও প্রাণীকে চিত্রকর্মে প্রচ্ছদপটে ব্যবহার করা হতো।

ওয়ারিয়র অ্যাঞ্জেলস কাস্কুইনা চিত্রকর্মের বিখ্যাত উপাদান ছিল।

তথ্যসূত্র

গ্রন্থপঞ্জী 
 Bakewell, Peter J. A History of Latin America: C. 1450 to the Present. Blackwell Publishing, 2003. .
 Bethell, Leslie. The Cambridge History of Latin America. Cambridge University Press, 1995. .
 Fane, Diana, ed. Converging Cultures: Art & Identity in Spanish America. New York: Harry N. Abrams Inc., 1996. .

আরও পড়ুন

বহিঃসংযোগ 

Cuzco School: Painters of Peru

চিত্রমালা 

কোস্কোর বিদ্যালয়
পেরুভীয় শিল্পকর্ম
বলিভীয় শিল্পকর্ম
আমেরিকার আদিবাসীদের চিত্রকর্ম
বিশেষ ধারা
রোমান ক্যাথলিক চার্চের চিত্রকর্ম
রিও উৎসব

রিও দি জানেইরো উৎসব () ঐতিহাসিক, সামাজিক ও ধর্মীয় প্রেক্ষাপটে বিশ্বের অত্যন্ত জনপ্রিয় মিলনমেলা ও উৎসবরূপে পরিচিত। ফেব্রুয়ারি, ১৮৯২ থেকে ধারাবাহিকভাবে পাঁচদিনব্যাপী ব্রাজিলে রিও উৎসব অনুষ্ঠিত হয়। সাংবার্ষিকভিত্তিতে লেন্টের পূর্ব অনুষ্ঠিত এ উৎসবে প্রতিদিন বিশ লক্ষেরও অধিক ব্যক্তি রাস্তাগুলোয় অংশ নেন। ১৭২৩ সালে সর্বপ্রথম রিও দি জেনেরিওতে এ উৎসব উদযাপিত হয়েছিল।

বর্তমানে রাস্তায় অনুষ্ঠিত এ উৎসবটি সাম্বা উৎসবের তুলনায় প্রায় পাঁচগুণ বেশি বড়। সাম্বা, শোভাযাত্রা, উত্তর-পশ্চিমাঞ্চলীয় ছন্দসহ স্নাফ থেকে বিটলস পর্যন্ত তুলে ধরা হয়।

গুরুত্ব 
২০০৪ সাল থেকে বিশ্বের সর্ববৃহৎ উৎসব হিসেবে বুক অব রেকর্ডসে অন্তর্ভুক্ত হয়েছে। যে-কোন সময়ে, যে কোন স্থানে তিন শতাধিক বান্দাস অংশ নিয়ে থাকে। সাংস্কৃতিক অনুষ্ঠান ও সাম্বা স্কুল, মাসুয়েরাদেসের ন্যায় পার্টিগুলো তাদের চিরাচরিত পোশাক পরিধান করে এতে অংশ নেয়। এছাড়াও এতে সাংস্কৃতিক, সঙ্গীত ও যৌনতার সম্মিলন ঘটেছে। ৮০ ও ৯০-এর দশকে রাস্তায় উদযাপিত শহরের এ উৎসবে ব্যাপকমাত্রায় সাম্বা স্কুল, ব্লক ও স্ট্রিট ব্যান্ডের শোভাযাত্রা উত্তরোত্তর বৃদ্ধি পায়। এরফলে গিনেস বুকে এ উৎসব শীর্ষস্থান লাভ করে। রিও উৎসব উচ্চ মর্যাদাসম্পন্ন সাংস্কৃতিক অনুষ্ঠানরূপে বিবেচিত হয়ে আসছে। ইন্টারনেটের ফান পার্টি সাইট একে বিশ্বের সেরা পার্টিরূপে আখ্যায়িত করে। সেরা উৎসব হিসেবে একে ধারাবাহিকভাবে তুলে ধরছে।

রাস্তায় উদযাপিত উৎসবটিতে নৃত্য ও বাদ্যযন্ত্রসহকারে স্থানীয়দের পদচারণায় মুখরিত হয়ে উঠে।

তারিখসমূহ 
সচরাচর উৎসবটি শুক্রবারে শুরু হয় এবং ছাই বুধবারে শেষ হয়। কিন্তু শোভাযাত্রায় বিজয়ীদেরকে উৎসব শেষ হবার পরবর্তী শনিবারে পুনরায় নিয়ে আসা হয়ে থাকে।
 ২৮ ফেব্রুয়ারি থেকে ৪ মার্চ, ২০১৪
 ১৩ ফেব্রুয়ারি থেকে ১৭ ফেব্রুয়ারি, ২০১৫
 ৬ ফেব্রুয়ারি থেকে ১০ ফেব্রুয়ারি, ২০১৬
 ২৪ ফেব্রুয়ারি থেকে ১ মার্চ, ২০১৭
 ৯ ফেব্রুয়ারি থেকে ১৪ ফেব্রুয়ারি, ২০১৮
 ১ মার্চ থেকে ৬ মার্চ, ২০১৯
 ২১ ফেব্রুয়ারি থেকে ২৬ ফেব্রুয়ারি, ২০২০
 ১২ ফেব্রুয়ারি থেকে ১৭ ফেব্রুয়ারি, ২০২১

তথ্যসূত্র

বহিঃসংযোগ 

  Brazilian Carnival Glossary of Terms in English
 Rio Carnival photos 2010,13*
 Carnival in Rio: Crazy, Sexy, Weird - slideshow by Life magazineadvanced searcher of America by R.G.
 Carnival in Rio: An Online documentary about the Carnival of Rio de Janeiro
 www.brasiltropicalshow.com
  WriteUpCafe.com: The Rio Carnival 

রিও উৎসব
জগো দো বিচো
ব্রাজিলের উৎসব
কোলাজেন ইনডাকশন থেরাপি

কোলাজেন ইনডাকশন থেরাপি (সিআইটি) মাইক্রোনিডিলিং অথবা ত্বক নিডলাইন হিসেবে পরিচিত, যা হচ্ছে একটি সৌন্দর্য বর্ধন সম্পর্কিত চিকিৎসা পদ্ধতি যেক্ষেত্রে ত্বককে বারবার অতি ক্ষুদ্র, জীবাণুমুক্ত সূঁচ দ্বারা ছিদ্র করা হয়ে থাকে । কোলাজেন ইনডাকশন থেরাপি অন্যান্য যেসব ক্ষেত্রে মাইক্রোনিডিলিং ডিভাইস ত্বকে ব্যবহার করা হয় এমন চিকিৎসা পদ্ধতি যেমন ট্রান্সডার্মাল ড্রাগ প্রয়োগ, টিকা ইত্যাদি থেকে পৃথক করা উচিত । এ চিকিৎসা পদ্ধতির মাধ্যমে ব্রণের গর্ত, পক্সের দাগ, গর্ভকালীন ফাটা দাগ, চোখের নিচে ফোলাভাব, টাক মাথার চিকিৎসা ইত্যাদি সমস্যার সমাধান করা হয়ে থাকে ।

এটা একটি চিকিৎসা পদ্ধতি যার গবেষণা চলমান অবস্থায় রয়েছে কিন্তু দাগ এবং ব্রণ সহ ত্বকের নানা সমস্যায় চিকিৎসা পদ্ধতিটি ইতিমধ্যেই ব্যবহৃত হয়েছে । 

পদ্ধতিটির ক্ষেত্রে সাধারণত একটি বিশেষ ডিভাইস বা যন্ত্র যা একটি ম্যানুয়াল ঘূর্ণায়মান ডিভাইস বা একটি স্বয়ংক্রিয় মাইক্রোনিডল স্ট্যাম্পিং ডিভাইস হিসেবে কাজ করতে পারে, ব্যবহৃত হয়ে থাকে । ঘূর্ণায়মান যন্ত্রটি, যা "মাইক্রো রোলার" নামেও পরিচিত ১৯৯০ সালের শেষের দিক হতে ব্যবহৃত হয়ে আসছে এবং বিভিন্ন নামে বাজারজাত করা হয়েছে, যেমন ডার্মারোলার যন্ত্রটি যা হোর্স্ট লেইবল দ্বারা আবিষ্কৃত হয় এবং ২০০০ সালে পেটেন্ট লাভ করে । স্বয়ংক্রিয় মাইক্রোনিডল স্ট্যাম্পিং ডিভাইস, বা "মাইক্রোনিডিলিং পেনস", সাধারণত একটি মোটর দ্বারা চালিত হয় এবং ফ্রিকোয়েন্সি (স্ট্যাম্প/সেকেন্ড) এবং মাইক্রোনিডল বা সুক্ষ সূচগুলোর গভীরতা নিয়ন্ত্রণ করা যেতে পারে । এই "মাইক্রোনিডিলিং পেনগুলো" বিভিন্ন ব্র্যান্ড নাম, যেমন স্কিন পেন, ডার্মাপেন এবং মাইক্রোপেন নামে বাজারজাত করা হয়ে থাকে ।

নোট

তথ্যসূত্র
 
 
 

প্রসাধনী শল্যচিকিত্সা
ত্বকের যত্ন
দহিসর স্টেশন

দহিসর হচ্ছে মুম্বাই উপনগরীয় রেল ব্যবস্থার একটি স্টেশন। দহিসর স্টেশনটি মুম্বাই উপনগর জেলার উত্তরদিকের শেষ স্টেশন। স্টেশনের পার্শ্ববর্তী এলাকার সড়কগুলির কারণে এখানে প্রচুর যানজট থাকে।

মুম্বাইয়ের সাথে এই এলাকে জুড়তে প্রথম ১৯৬৭ সালে এখানে রেলপথ স্থাপন করা হয়। দহিসর স্টেশনটি স্থাপনকালে রেল কর্তৃপক্ষ স্টেশনটির নাম মাউন্ট পোইসারের নামে রাখার সিদ্ধান্ত নিয়েছিলো; কিন্তু স্থানীয় হিন্দু মারাঠি জনতার চাপে কর্তৃপক্ষ এর নাম দহিসর করতে বাধ্য হয়। বর্তমানে স্টেশনটি তে ৪টি লাইন সহ ৪টি প্লাটফর্ম আছে যেগুলির ২টিতে ধীর স্থানীয় (slow local) ও বাকি দুটিতে তেজ স্থানীয় (fast local) গাড়ি আপ-ডাউন করে। ১ নম্বর প্লাটফর্ম বাদে বাকি তিনটি প্লাটফর্মে ১৫-বগি সম্পন্ন গাড়ি যাতায়াত করতে পারে।

দহিসর স্টেশনের উত্তরবর্তী স্টেশনটি হল মীরা রোড এবং দক্ষিণদিকের স্টেশনটি হলো বোরিবালি স্টেশন

পার্শ্ববর্তী স্থান 
দহিসর স্টেশন থেকে ভারতের জাতীয় উদ্যানগুলির অন্যতম বৃহৎ উদ্যান সঞ্জয় গান্ধী জাতীয় উদ্যান এক থেকে ডেড় কিমির মধ্যেই অবস্থিত।

চিত্রশালা

তথ্যসূত্র 

মুম্বই
মুম্বই উপনগরীয় রেলের স্টেশন
ভারতীয় রেলের স্টেশন
পশ্চিম লাইন (মুম্বই শহরতলি রেল)
ভারতীয় রেল